Inter jinsistu fuq Rodrigo De Paul Inter qed jaħdmu sabiex jiffirmaw lill-player ta' nofs il-ground ta' Udinese, Rodrigo De Paul. Dan il-player ta' 26 sena ilu jiġi segwit min-Nerazzurri għal dawn l-aħħar 12-il xahar. Minkejja kull laqgħa possibbli bejn id-direttur sportiv ta' Inter, Giuseppe Marotta u r-rappreżentant tal-player, ma kien hemm l-ebda żvilupp f'dan ir-rigward. Minkejja kollox, Inter jinsabu determinati li jżidu l-isforzi tagħhom sabiex jaslu għal dan il-plejer f'Jannar li ġej billi joffru somma tajba lil Udinese. De Paul huwa plejer Arġentin u ilu mal-Friulani sa mis-sena 2016. Hu lagħab 147 partita magħhom u skorja 27 goal.